rejauldu/bengali-wikipedia huggingface dataset:
ওড়িশা কারুশিল্প জাদুঘর ভারতের ওড়িশার ভুবনেশ্বরে অবস্থিত একটি জাদুঘর। এই জাদুঘরে ওড়িশার শিল্প ও কারুশিল্প প্রদর্শিত হয়। স্থপতি স্টুডিও এই জাদুঘরের ডিজাইন করেছে। এই জাদুঘরটি কলাভূমি নামেও পরিচিত। ২০১৮  সালের ২২ মার্চ এই জাদুঘরটির উদ্বোধন করেন তৎকালীন ওড়িশার মুখ্যমন্ত্রী নবীন পট্টনায়েক। জাদুঘরটি মোট ১২.৬৮ একর এলাকা জুড়ে বিস্তৃত। জাদুঘরটিতে আটটি গ্যালারি, ওপেন এয়ার অ্যাম্ফিথিয়েটার, ওয়ার্কশপ এলাকা এবং স্যুভেনির শপ রয়েছে।  এই জাদুঘরটি ওড়িয়া কারিগরদের চিত্রাকর্ষক শিল্পকর্ম প্রদর্শনের মাধ্যমে তাদের বিভিন্ন কারুশিল্পের দিক তুলে ধরে। জাদুঘরটি ২টি ব্লকে বিভক্ত। একটি হলো প্রদর্শনী এলাকা এবং অন্যটি হলো লাইভ বিভাগ। প্রদর্শনী এলাকাটি ওড়িশা রাজ্যের বিভিন্ন হস্তশিল্প এবং তাঁত শিল্পের গ্যালারির দ্বারা সুন্দর রূপে প্রদর্শিত। অন্যদিকে লাইভ বিভাগটি একটি ওপেন এয়ার থিয়েটার এবং পৃথক কর্মশালা অঞ্চল নিয়ে সজ্জিত। কলাভূমি স্থানীয় কাঁচামাল যেমন ল্যাটেরাইট পাথর ব্যবহার করে নির্মিত। এই ল্যাটেরাইট পাথর এখনও রাজ্যের প্রাচীনতম কিছু স্মৃতিস্তম্ভে দেখা যায়।   বিভাগ  জাদুঘরে দশটি গ্যালারি রয়েছে, যার মধ্যে আটটিতে স্থায়ীভাবে হস্তশিল্প এবং তাঁতের সংগ্রহ রয়েছে। হস্তশিল্প গ্যালারিগুলি টেরাকোটা, ঐতিহ্যবাহী চিত্রকর্ম, পাথর ও কাঠের খোদাই, ধাতু কারুশিল্প, প্রাকৃতিক কারুশিল্প এবং উপজাতীয় কারুশিল্প নিয়ে গঠিত। হস্তশিল্প গ্যালারিগুলিতে প্রাক-বয়ন কৌশল এবং রেশম ও তাঁতের কাঁচামাল প্রদর্শিত হয়। সরঞ্জামের পাশাপাশি সম্বলপুরী ইক্কত, কটকের তুসার সিল্ক, গঞ্জামের বোমকাই এবং কোটপাদের শাড়ির মতো বিভিন্ন জেলার ১১৪টি শাড়ির সম্ভার দেখা যায়। এই জাদুঘরের প্রদর্শনীতে থাকা বেশ কয়েকটি তাঁত এবং হস্তশিল্পের জিনিসপত্র ১০০ বছরেরও বেশি পুরনো। ওড়িশার নৃত্যশৈলীর জন্য নিবেদিত আরও একটি গ্যালারি বর্তমানে নির্মাণাধীন।   সময়সূচী  ওড়িশা কারুশিল্প জাদুঘর প্রতিদিন সকাল ১০:০০ টা থেকে বিকাল ৫:৩০ টা পর্যন্ত খোলা থাকে। স্বাধীনতা দিবস, দীপাবলি/কালী পূজা ইত্যাদির মতো নির্বাচিত জাতীয় ছুটির দিনে এটি বন্ধ থাকে। ওয়েবসাইটে অনুমোদিত ছুটির তালিকা রয়েছে। জাদুঘরে প্রবেশের জন্য প্রতি প্রাপ্তবয়স্ক দর্শনার্থীকে ৫০ টাকা, ছাত্রদের জন্য জনাপ্রতি ২০ টাকা প্রবেশ মূল্য দিতে হয়। ১২ বছরের কম বয়সী শিশুদের জন্য প্রবেশ বিনামূল্যে।   অন্যান্য কার্যক্রম জাদুঘরটির পক্ষ থেকে নানা ধরনের পদযাত্রার আয়োজন করা হয়। এছাড়া রয়েছে মৃৎশিল্প প্রদর্শনী এবং সাংস্কৃতিক পরিবেশনা। জাদুঘরটি প্রায়শই তালপাতার খোদাই, অ্যাপ্লিক, হস্তশিল্প বাজার, হস্তশিল্প কুইজ, হস্তশিল্প ব্যক্তিদের সাথে মিথস্ক্রিয়া, ওড়িয়া বস্ত্র ও শাড়ি প্রদর্শনের ফ্যাশন শো, লোক ও ধ্রুপদী নৃত্য পরিবেশনার পাশাপাশি আদিবাসী থিয়েটারের উপর হস্তশিল্প কর্মশালা আয়োজন করে থাকে।   চিত্রশালা    তথ্যসূত্র   বিষয়শ্রেণী:২০১৮-এ ওড়িশায় প্রতিষ্ঠিত বিষয়শ্রেণী:২০১৮-এ প্রতিষ্ঠিত জাদুঘর বিষয়শ্রেণী:ভুবনেশ্বরের জাদুঘর বিষয়শ্রেণী:ভারতের শিল্পকলা জাদুঘর ও গ্যালারি
অগ্রদূত সুপ্রিম কোর্টের রায় ভারতের সুপ্রীম কোর্ট, "তিন তালাক"কে অসাংবিধানিক ঘোষণা করেছেন। ভারত মোদির সরকারকে মুসলমান সম্প্রদায়ের বিয়ে ও বিবাহবিচ্ছেদ পরিচালনার আইন প্রণয়ন করতে বলেছে। ২২ আগস্ট ২০১৭ তারিখে ভারতে এই তথ্য প্রকাশিত হয়েছিল।  মুসলিম নারী (বিয়ে সংক্রান্ত অধিকার সুরক্ষা) বিল, ২০১৭ ২8 ডিসেম্বার ২০১৭-এ, সুপ্রিম কোর্ট এই আদেশ দেয় এবং ভারতে তাৎক্ষনিক তিন তালাকের একাধিক মামলা উদ্ধৃত করে। মোদির সরকার মুসলিম নারী (বিয়ে সংক্রান্ত অধিকার সুরক্ষা) বিল, ২০১৭ বিল প্রণয়ন করে। এই বিলটি কথিত, লিখিতভাবে বা ইমেল, এসএমএস এবং ইনস্ট্যান্ট ম্যাসেঞ্জারগুলির মতো ইলেকট্রনিক উপায়ে তাৎক্ষনিক তিন তালাক (তালাক-ই-বিদাত) অবৈধ এবং অকার্যকর করে। স্বামীর জন্য তিন বছরের কারাদণ্ডের শাস্তি রয়েছে।এই বিলটি লোকসভায় পাস করা হয়েছিল, কিন্তু বিরোধী দলীয় বিরোধীরা রাজ্যসভায় বাধা দেয়।  মুসলিম নারী (বিয়ে সংক্রান্ত অধিকার সুরক্ষা) অধ্যাদেশ, ২০১৮ ২০১৮ সালের ১৯ সেপ্টেম্বর, এসসি সত্ত্বেও তৎকালীন তিন তালাকের অভ্যাস অব্যাহত ছিল উদ্ধৃত করে, তাই সরকার এই আইনটি অবৈধ এবং বাতিল করার জন্য একটি অধ্যাদেশ জারি করে।.  মুসলিম নারী (বিবাহ সংক্রান্ত অধিকার সুরক্ষা) বিল, ২০১৮ আইনত, পুনর্বিবেচনার ছয় সপ্তাহের মধ্যে সংসদ যদি তাদের অনুমোদন না দেয় বা উভয় কক্ষ দ্বারা গৃহীত সিদ্ধান্ত বাতিল না করেও একটি অধ্যাদেশ পরিচালনা করতে পারে।মুসলিম নারী (বিয়ে সংক্রান্ত অধিকার সুরক্ষা) বিল, ২০১৭ কে প্রতিস্থাপিত করার জন্য লোকসভায় আইন মন্ত্রী রবি শংকর প্রসাদ কর্তৃক মুসলিম নারী (বিবাহ সংক্রান্ত অধিকার সুরক্ষা) বিল, ২০১৮ প্রণয়ন করা হয়।  ধারাসমূহ ধারাগুলো হচ্ছে:   কথিত, লিখিতভাবে বা ইমেল, এসএমএস এবং ইনস্ট্যান্ট ম্যাসেঞ্জারগুলির মতো ইলেকট্রনিক উপায়ে তাৎক্ষনিক তিন তালাক (তালাক-ই-বিদাত) অবৈধ এবং অকার্যকর হবে।   তাৎক্ষনিক তিন তালাকের জন্য অপরাধ হিসেবে অনূর্ধ্ব ৩ বছরের জেল এবং জরিমানা করা হবে। জরিমানা ম্যাজিস্ট্রেট কর্তৃক নির্ধারিত হবে।   অপরাধটি তখনই বিবেচনা করা হবে যখন কেবলমাত্র স্ত্রী বা তার রক্ত সম্পর্কিত আত্মীয় দ্বারা তথ্যটি স্বীকারযোগ্য হবে।  অপরধাটি জামিনযোগ্য নয়। কিন্তু এমন একটি ধারা আছে যাতে ম্যাজিস্ট্রেট জামিন দিতে পারবেন। তবে সেটি অবশ্যই স্ত্রীর শুনানির পরে হতে হবে এবং ম্যাজিস্ট্রেকে আশ্বস্ত করতে হবে জামিনের যথাযথ কারণ রয়েছে।   স্ত্রীকে একটি অস্তিত্ব ভাতা দিতে হবে। এর পরিমাণ ম্যাজিস্ট্রেট কর্তৃক নির্ধারিত হবে।   অপ্রাপ্তবয়স্ক সন্তানদের হেফাজত চাইতে পারেন। সেটি কীভাবে হবে তা ম্যাজিস্ট্রেট কর্তৃক নির্ধারিত হবে।   নারীর অনুরোধে (যার বিরুদ্ধে তালাক ঘোষণা করা হয়েছে) ম্যাজিস্ট্রেট দ্বারা সংহত করা যেতে পারে(অর্থাৎ আইনি মামলা বন্ধ করণ এবং বিরোধ নিষ্পত্তি করুণ)।  অবস্থা  বিলটি লোকসভায় ২৭ ডিসেম্বর ২০১৮ তে পাস হয়। কিন্তু বিলটি রাজ্যসভায় আটকে যায় বিরোধীদের একটি নির্ধারিত কমিটির কাছে পাঠানোর প্রসঙ্গে।  যেহেতু বিলটি পাস হয়নি সংসদীয় অধিবেশনে এবং ২০১৮ অধ্যাদেশটি ২২ জানুয়ারি ২০১৯ এ মেয়াদোত্তীর্ণ হয়, সরকার ১০ জানুয়ারী ২০১৯ এ অধ্যাদেশটি পুনর্বহাল করে। বাজেট অধিবেশনের সময় লোকসভায় পাস হলেও আবারো রাজ্যসভায় আটকে যায়। ফলস্বরূপ, সংসদ অধিবেশন বন্ধ হয়ে গেলে বিল আবার বিলুপ্ত হয়।  তথ্যসূত্র  বিষয়শ্রেণী:ভারতে ইসলাম বিষয়শ্রেণী:২০১৮-এ ভারত
মুখণ্ডল হল প্রাণীর মাথার সামনের অংশ যেখানে রয়েছে চোখ, নাক, কান, ত্বক এবং মুখ, যার মাধ্যমে প্রাণীরা তাদের অনেক আবেগ প্রকাশ করে।   মুখমণ্ডল মানুষের পরিচয়ের জন্য অত্যন্ত গুরুত্বপূর্ণ, এবং এখানে যেকোন ধরনের ক্ষতি যেমন দাগ বা বিকাশগত বিকৃতি মানসিকতার উপর বিরূপ প্রভাব ফেলে।    গঠন  মানুষের মাথার সামনের অংশকে মুখমণ্ডল বলা হয়। এতে বেশ কয়েকটি স্বতন্ত্র এলাকা রয়েছে, Face | Define Face at Dictionary.com. Dictionary.reference.com. Retrieved on 2011-04-29. যার মধ্যে প্রধান বৈশিষ্ট্য হল:   কপাল, চুলের রেখার নীচের চামড়া নিয়ে গঠিত, কপালের পার্শ্বদেশ এবং নিচের দিকে ভ্রু ও কান রয়েছে  চোখ, কক্ষে বসানো এবং চোখের পাতা এবং চোখের পাপড়ি দ্বারা সুরক্ষিত  স্বতন্ত্র মানুষের নাকের আকৃতি, নাকের ছিদ্র, এবং নাকের পর্দা  গাল, ম্যাক্সিলা এবং ম্যান্ডিবুলা (বা চোয়াল) ঢেকে রাখে, যার প্রান্ত চিবুক  মুখ, উপরের ঠোঁট মাঝবরাবর বিভক্ত, কখনও কখনও দাঁত প্রকাশ করে  মানুষের চেহারা মানুষ চিনতে এবং যোগাযোগের জন্য অত্যাবশ্যক। মানুষের মুখের পেশী আবেগ প্রকাশের অনুমতি দেয়।  মুখ স্বয়ং মানবদেহের একটি অত্যন্ত সংবেদনশীল অঞ্চল এবং মস্তিষ্ক যখন স্পর্শ, তাপমাত্রা, গন্ধ, স্বাদ, শ্রবণশক্তি, নড়াচড়া, ক্ষুধা বা চাক্ষুষ উদ্দীপনা ইত্যাদির মতো মানুষের অনেকগুলো ইন্দ্রিয় দ্বারা উদ্দীপিত হয় তখন এর অভিব্যক্তি পরিবর্তিত হতে পারে। Anatomy of the Face and Head Underlying Facial Expression . Face-and-emotion.com. Retrieved on 2011-04-29.   আরো দেখুন   মানব মুখ  মুখবিবর  মানববৈশিষ্ট্য পরিমাপবিদ্যা    তথ্যসূত্র   বিষয়শ্রেণী:মুখমণ্ডল
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  Aishik Rehman (আলাপ) ০৭:১৮, ৮ ডিসেম্বর ২০২৩ (ইউটিসি) মাদারচোদ (গালি)   – (অপসারণের প্রস্তাবনা দেখুনলগ দেখুন) () গ্রহণযোগ্য ব্যাখ্যা নেই। এটি উইকিঅভিধানে যুক্ত করা যেতে পারে অথবা মাদারফাকার নিবন্ধের একটা অংশ হতে পারে। ― 💬 ✉ кคקย๔คภ קครђค (কাপুদান পাশা)  ☪  ১৪:৫৭, ২ ডিসেম্বর ২০২৩ (ইউটিসি)   বিরোধীতা করছি। কারন এরকম গালি শব্দ উইকিতে আছে। মাদারচোদ বাংলায় ব্যবহার হয়। বাংলায় এর পরিচিতি আছে। মাদারফাকার এর পরিচয় বাংলায় নেই। দুটোর বৈশিষ্ট আলাদা আলাদা।  মো. মাহমুদুল আলম (আলাপ) ১৫:৩৬, ২ ডিসেম্বর ২০২৩ (ইউটিসি) @মো. মাহমুদুল আলম উইকিতে আছে, এটা গ্রহণযোগ্য কারণ নয়। যাইহোক, মাদারফাকার আর মাদারচোদ উভয়টার অর্থ যে একই- সেটা নিবন্ধেই উল্লেখ আছে। ― 💬 ✉ кคקย๔คภ קครђค (কাপুদান পাশা)  ☪  ০৮:০০, ৩ ডিসেম্বর ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
}}       }}      |* Powerplant:  ×       }}  }}               }}           }}       }}      |* Powerplant:  ×       }}  }}               }}           }}       }}      |* Powerplant:  ×       }}  }}  |imp=                  }}              }}          }}      |* Powerplant:  ×       }}  }}                  }}              }}          }}      |* Powerplant:  ×       }}  }}                  }}              }}          }}      |* Powerplant:  ×       }}  }}  |kts=                  }}              }}          }}      |* Powerplant:  ×       }}  }}                  }}              }}          }}      |* Powerplant:  ×       }}  }}                  }}              }}          }}      |* Powerplant:  ×       }}  }}  }}
ইরানের রাষ্ট্রপতি প্রশাসন (  ) ইরানের রাষ্ট্রপতির কার্যালয় হলো ইরানের বর্তমান রাষ্ট্রপতির তাৎক্ষণিক কর্মী এবং রাষ্ট্রপতিকে রিপোর্টিং একাধিক স্তরের সহায়তা কর্মীদের নিয়ে গঠিত। এটি ইরানের  তেহরানের পাস্তুর স্ট্রিটে অবস্থিত। ইরানের রাষ্ট্রপতির কার্যালয় বা ইরানের রাষ্ট্রপতির সরকারি অফিস হলো ইরানের রাষ্ট্রপতি প্রশাসন দ্বারা পরিচালিত।   প্রধান  ইরানের রাষ্ট্রপতির চিফ অফ স্টাফ হল একটি পদবী যা ইরানী সরকারের দুটি ভিন্ন পদের কথা উল্লেখ করে যা একজন ব্যক্তির দ্বারা অধিষ্ঠিত হতে পারে:   রাষ্ট্রপতির কার্যালয় প্রধান (  )  রাষ্ট্রপতি প্রশাসনের তত্ত্বাবধায়ক (  )  উভয় পদধারী ইরানের প্রেসিডেন্টের সিনিয়র সহকারী হিসেবে কাজ করেন।  মোহসেন হাজি-মির্জাই ২০২৪ সাল থেকে রাষ্ট্রপতি মাসুদ পেজেশকিয়ানের অধীনে রাষ্ট্রপতির কার্যালয়ের প্রধানের দায়িত্ব পালন করছেন।  মোহাম্মদ জাফর গায়েম পানাহ রাষ্ট্রপতি মাসুদ পেজেশকিয়ানের অধীনে ২০২৪ সাল থেকে রাষ্ট্রপতি প্রশাসনের তত্ত্বাবধায়ক রয়েছেন।   রাষ্ট্রপতির কার্যালয়ের সাবেক প্রধান    প্রেসিডেন্ট আলী খামেনির অধীনে মোহাম্মদ মিরমোহাম্মাদি  রাষ্ট্রপতি আকবর হাশেমি রাফসানজানির অধীনে মোহাম্মদ মিরমোহাম্মাদি, হোসেন মারাশি এবং মোহসেন হাশেমি রাফসানজান  রাষ্ট্রপতি মোহাম্মদ খাতামির অধীনে মোহাম্মদ-আলি আবতাহি এবং আলী খাতামি  গোলাম-হোসেন ইলহাম, আবদোলরেজা শেখোলেসলামি, এসফান্দিয়ার রহিম মাশাই  এবং মীর-হাসান মুসাভি  রাষ্ট্রপতি মাহমুদ আহমাদিনেজাদের অধীনে  প্রেসিডেন্ট হাসান রুহানির অধীনে মোহাম্মদ নাহাভান্দিয়ান এবং মাহমুদ ভাইজি  প্রেসিডেন্ট ইব্রাহিম রাইসির অধীনে গোলাম-হোসেন ইসমাইলি   রাষ্ট্রপতি প্রশাসনের সাবেক সুপারভাইজার    মোস্তফা মীর-সালিম  প্রেসিডেন্ট আলী খামেনির অধীনে।  হাসান হাবিবি সভাপতি আকবর হাশেমি রাফসানজানির অধীনে  মোহাম্মদ হাশেমি রাফসানজানি এবং মোহাম্মদ রেজা আরেফ প্রেসিডেন্ট মোহাম্মদ খাতামির অধীনে  আলী সাইদলু, এসফান্দিয়ার রহিম মাশাই, হামিদ বাঘাই  রাষ্ট্রপতি মাহমুদ আহমাদিনেজাদের অধীনে  প্রেসিডেন্ট হাসান রুহানির অধীনে মোহাম্মদ নাহাভান্দিয়ান এবং মাহমুদ ভাইজি  রাষ্ট্রপতি ইব্রাহিম রাইসির অধীনে সওলাত মুর্তজাভি এবং মোহসেন মনসুরি   তথ্যসূত্র    বহিঃসংযোগ      বিষয়শ্রেণী:ইরানের রাজনৈতিক পদাধিকারী
বনু মুদলেজ ইসলামের নবী মুহাম্মদের সময় থেকে একটি গোত্র ছিল। তারা যুল আশির আক্রমণের সময় তার সাথে সংঘর্ষে লিপ্ত হয়। তারা সৌদি আরবের আল-উশারেহ এলাকায় বসবাস করতো।Note: Book contains a list of battles of Muhammad in Arabic, English translation available here  আরও দেখুন মুহাম্মাদের নেতৃত্বে যুদ্ধের তালিকা তথ্যসূত্র  বিষয়শ্রেণী:আরব উপজাতি বিষয়শ্রেণী:উপজাতি বিষয়শ্রেণী:আরবের ইতিহাস বিষয়শ্রেণী:আরবের গোত্র
১৯৬৩ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা। ঐ বছর ঢাকা থেকে মোট পাঁচটি চলচ্চিত্র মুক্তি পায়। এর মধ্যে দুইটি বাংলা ভাষায় ও তিনটি উর্দু ভাষায় নির্মিত হয়।   মুক্তিপ্রাপ্ত চলচ্চিত্র সমূহ   চলচ্চিত্রপরিচালক অভিনয়ে ধরন  মুক্তির  তারিখ টীকাতথ্যসূত্র কাচের দেয়াল জহির রায়হান আনোয়ার হোসেন, সুমিতা দেবী, রোজী আফসারী, খান আতাউর রহমান, ইনাম আহমেদ, শওকত আকবর, রাণী সরকার, নারায়ণ চক্রবর্তী ১৮ জানুয়ারি ১৯৬৩ শ্রেষ্ঠ চলচ্চিত্রসহ পাকিস্তান চলচ্চিত্র উৎসবে ৭টি বিভাগে পুরস্কৃত হয়   নাচঘর আবদুল জব্বার খান গোলাম মুস্তাফা, শবনম, নাসিমা খান, সৈয়দ হাসান ইমাম, ইনাম আহমেদ, আনোয়ার হোসেন, সাইফুদ্দিন ১ নভেম্বর ১৯৬৩ উর্দু ভাষার চলচ্চিত্র। তালাশ মুস্তাফিজ শবনম, রহমান, শওকত আকবর, রানী সরকার, নারায়ণ চক্রবর্তী, সুভাষ দত্ত উর্দু ভাষার চলচ্চিত্র  পাকিস্তান চলচ্চিত্র উৎসবে ১টি বিভাগে পুরস্কৃত হয়    প্রীত না জানে রীত মাসুদ চৌধুরী খলিল, গোলাম মুস্তাফা, আনোয়ার হোসেন, শবনম, আনোয়ারা, রহমান, নারায়ণ চক্রবর্তী ১২ ডিসেম্বর ১৯৬৩ উর্দু ভাষার চলচ্চিত্র।  ধারাপাত সালাউদ্দিন সুজাতা, হাসান ইমাম, নাসিমা  খান, কাজী খালেক, আমজাদ হোসেন ২৭ ডিসেম্বর ১৯৬৩    আরও দেখুন    ১৯৬৪ সালের বাংলাদেশী চলচ্চিত্রের তালিকা  বাংলাদেশের চলচ্চিত্র  ঢালিউড   তথ্যসূত্র    বহিঃসংযোগ   ইন্টারনেট মুভি ডেটাবেজে বাংলাদেশী চলচ্চিত্র   বিষয়শ্রেণী:বছর অনুযায়ী বাংলাদেশী চলচ্চিত্রের তালিকা বিষয়শ্রেণী:অসম্পূর্ণ বিষয়শ্রেণী:১৯৬৩-এ পাকিস্তান
thumb|290px|alt=Man in white standing in front of a large machine|একজন বিজ্ঞানী একটি মাইক্রোআর্কসেকেন্ড পরিমাপবিজ্ঞান পরীক্ষাশয্যার সামনে দাঁড়িয়ে আছেন। পরিমাপবিজ্ঞান বলতে পরিমাপ বিষয়ক বৈজ্ঞানিক গবেষণাকে বোঝায়। পরিমাপবিজ্ঞানের উদ্দেশ্য পরিমাপের এককসমূহের একটি সাধারণ বোধগম্যতা প্রতিষ্ঠা করা, যা মানব কর্মকাণ্ডের সংযোগসাধনে অত্যন্ত গুরুত্বপূর্ণ।  আধুনিক পরিমাপবিজ্ঞানের শেকড় হল ফরাসি বিপ্লবের সময় ফ্রান্সের পরিমাপের এককগুলির আদর্শায়ন সংক্রান্ত রাজনৈতিক অভিলাষ। এর সূত্র ধরে ১৭৯৫ খ্রিস্টাব্দে দশ-ভিত্তিক মেট্রিক পদ্ধতি সৃষ্টি করা হয় এবং এখান থেকে অন্যান্য ধরনের পরিমাপের জন্য আদর্শমানের একটি সংগ্রহ প্রতিষ্ঠালাভ করে। ১৭৯৫ থেকে ১৮৭৫ খ্রিস্টাব্দের মধ্যে আরও বেশ কিছু দেশ মেট্রিক পদ্ধতি গ্রহণ করে। দেশসমূহের মধ্যে সঙ্গতি বজায় রাখার জন্য মিটার চুক্তির মাধ্যমে ব্যুরো আঁতেরনাসিওনাল দে পোয়া জে ম্যজ্যুর (ওজন ও পরিমাপের আন্তর্জাতিক কার্যালয়) প্রতিষ্ঠা করা হয়। সংস্থাটির ১১তম ওজন ও পরিমাপ বিষয়ক সাধারণ সম্মেলনশেষে ১৯৬০ সালে আন্তর্জাতিক একক ব্যবস্থার (সিস্তেম আঁতেরনাসিওনাল দে জ্যুনিতে বা সংক্ষেপে এস.ই., ইংরেজিতে এস.আই) উদ্ভব হয়।  পরিমাপবিজ্ঞানকে তিনটি মৌলিক পরস্পর-বিজড়িত কর্মকাণ্ডে বিভক্ত করা যায়:   পরিমাপের এককসমূহের সংজ্ঞায়ন  ঐসব পরিমাপের এককের বাস্তবায়ন  অনুসরণযোগ্যতা (Traceability) — বাস্তবে কৃত পরিমাপের সাথে প্রসঙ্গ আদর্শমানগুলির মধ্যে সংযোগ স্থাপন  এই পরস্পর-বিজড়িত কর্মকাণ্ডগুলি বিভিন্ন মাত্রায় পরিমাপবিজ্ঞানের তিনটি মৌলিক ক্ষেত্রে ব্যবহৃত হয়, যেগুলি নিম্নরূপ:   বৈজ্ঞানিক বা মৌলিক পরিমাপবিজ্ঞান (Scientific or fundamental metrology), যেখানে পরিমাপের এককসমূহ প্রতিষ্ঠা বিবেচ্য বিষয়।  ফলিত, কারিগরি বা শিল্প পরিমাপবিজ্ঞান (Applied, technical or industrial metrology), যেখানে শিল্প ও সমাজের অন্যান্য প্রক্রিয়ায় পরিমাপের প্রয়োগ আলোচ্য বিষয়।  আইনি পরিমাপবিজ্ঞান (Legal metrology), যেখানে পরিমাপকারী যন্ত্রপাতি ও পরিমাপের পদ্ধতিসমূহ বিষয়ে আইনকানুন ও সংবিধিবদ্ধ আবশ্যকীয়তা আলোচনা করা হয়।  প্রতিটি দেশে একটি জাতীয় পরিমাপ ব্যবস্থা (national measurement system, NMS) বিদ্যমান, যেটি হল পরীক্ষাগার, ক্রমাঙ্কন কেন্দ্র ও আনুষ্ঠানিক স্বীকৃতিদানকারী সংস্থার একটি জালিকাব্যবস্থা, যেগুলি দেশটির পরিমাপবৈজ্ঞানিক অবকাঠামোটি বাস্তবায়ন ও রক্ষণাবেক্ষণ করে। জাতীয় পরিমাপ ব্যবস্থাটি কোনও দেশে কীভাবে পরিমাপ করা হয় এবং পরিমাপগুলি আন্তর্জাতিক সম্প্রদায়ে কীভাবে স্বীকৃত হয়, তার উপর প্রভাব ফেলে, এবং এর ফলে দেশটির সমাজে (অর্থনীতি, শক্তি, পরিবেশ, স্বাস্থ্য, শিল্পোৎপাদন, ভোক্তার আত্মবিশ্বাস) ব্যাপক প্রভাব পড়ে। ক্রয়বিক্রয় ও অর্থনীতির উপরে পরিমাপবিজ্ঞানের প্রভাবগুলি সবচেয়ে সহজে পর্যবেক্ষণযোগ্য কিছু সামাজিক প্রভাব। ন্যায্য বাণিজ্য সহজ করতে সব পক্ষের সম্মতি আছে, এমন পরিমাপ পদ্ধতি থাকা উচিত।  তথ্যসূত্র  বিষয়শ্রেণী:পরিমাপ বিজ্ঞান
শাটার আইল্যান্ড () ২০১০ সালে মুক্তি পাওয়া মার্টিন স্কোরসেজি পরিচালিত ২০০৩ সালে প্রকাশিত শাটার আইল্যান্ড নামক উপন্যাসের উপর ভিত্তি করে নির্মিত একটি নব্য-নোয়ার রহস্য ও মনস্তাত্ত্বিক থ্রিলারধর্মী চলচ্চিত্র।  রহস্য ও থ্রিলারধর্মী এই চলচ্চিত্রটি মূলত ইউ এস মার্শাল টেডি ডেনিয়েলের (লিওনার্দো ডিক্যাপ্রিও) মানুষিক হাসপাতাল থেকে লাপাওা হওয়া এক খুনির খোঁজে শাটার আইল্যান্ডের আগমনকে ঘিরে। অতঃপর হাসপাতালে সেবার আড়ালে ভয়াবহ কার্যক্রমের রহস্য উদঘাটনের নিমিওে প্রমাণ খো্ঁজার ব্যর্থ প্রচেষ্টা । অবশেষে নিজেই হাসপাতালটির হারিয়ে যাওয়া মোষ্ট-ওয়ান্টেড রোগী হয়ে যাওয়া নিয়ে এ মুভির কৌতুহলউদ্দীপ্ত কাহিনী।   কাহিনী সংক্ষেপ  ১৯৫৪ সাল। একজন ইউ.এস.মার্শাল টেডি ড্যানিয়েলস বোস্টন হার্বার এর শাটার আইল্যান্ডের অ্যাশক্লিফ হাসপাতালে যায়। তার সঙ্গী চাককে নিয়ে। তার এই সঙ্গী সদ্যপরিচিত। হাসপাতালটিতে সব মানসিক রোগী এবং ভয়ংকর ক্রিমিনালদের চিকিৎসা করা হয়,যারা মানসিকভাবে অসুস্থ হলেও অনেক সময় ক্ষতিকর হিসেবে প্রমাণিত হতে পারে।সেই হাসপাতালের ৬৭ নং রোগী পলাতক। তাকে খুঁজে বের করতেই তাদের এই যাত্রা। এছাড়াও টেডির আরেকটি উদ্দেশ্য হল তার স্ত্রীর খুনিকে খুঁজে বের করা , যে ঐ হাসপাতালে ভর্তি। খুনির নাম অ্যান্ড্রু লেডিস।হাসপাতালের সাথে বাইরের দুনিয়ার কোন সংযোগ নেই, যেহেতু দ্বীপে তা অবস্থিত।সেখান থেকে পালানোর কোন উপায় নেই। জাহাজ যায় দ্বীপটিতে, তাও নিয়ন্ত্রণ করা হয় দ্বীপ থেকে। দ্বীপ থেকে পালানো প্রায় অসম্ভব। টেডি তার তদন্ত শুরু করে।কিন্তু কোথায় যেন কি মিল নেই!! সে ঠিক বুঝে উঠতে পারে না। সে ঘন ঘন অসুস্থ হয়ে পরে, মাথাব্যথায় কাতরায়। ধীরে ধীরে বুঝতে পারে চমৎকার এক ষড়যন্ত্র চলছে তাকে নিয়ে। সে নিজ ইচ্ছায় তার বউয়ের খুনিকে ধরতে আসেনি, বরং যেন তাকে নিয়ে আসা হয়েছে প্লান করে। সে বিশ্বাস হারাতে শুরু করে হাসপাতালের প্রধানদের উপর।  সাহায্যকারী কেউ নেই। নিজের জীবন নিজেকেই বাঁচাতে হবে! এক সময় সে বিশ্বাস হারিয়ে ফেলে নিজের অস্তিত্বের উপর, নিজের পরিচয়ের উপর।   অভিনয়ে    তথ্যসূত্র   বহিঃসংযোগ   Official website   Shutter Island at the Internet Movie Database  Shutter Island at AllMovie  Shutter Island at Box Office Mojo  Shutter Island at Rotten Tomatoes  Shutter Island at Metacritic  বিষয়শ্রেণী:মার্কিন চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:প্যারামাউন্ট পিকচার্সের চলচ্চিত্র বিষয়শ্রেণী:মনস্তাত্ত্বিক থ্রিলার চলচ্চিত্র বিষয়শ্রেণী:২০১০-এর চলচ্চিত্র বিষয়শ্রেণী:থ্রিলার উপন্যাস ভিত্তিক চলচ্চিত্র বিষয়শ্রেণী:মার্কিন রহস্য চলচ্চিত্র বিষয়শ্রেণী:দ্বীপপুঞ্জের পটভূমিতে চলচ্চিত্র বিষয়শ্রেণী:মার্কিন মনস্তাত্ত্বিক থ্রিলার চলচ্চিত্র বিষয়শ্রেণী:আত্মবাচক চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:মার্কিন নব্য-নোয়ার চলচ্চিত্র বিষয়শ্রেণী:বাইপোলার ব্যাধি সম্পর্কে চলচ্চিত্র বিষয়শ্রেণী:মার্কিন উপন্যাস অবলম্বনে চলচ্চিত্র বিষয়শ্রেণী:মার্টিন স্কোরসেজি পরিচালিত চলচ্চিত্র বিষয়শ্রেণী:১৯৫৪-এর পটভূমিতে চলচ্চিত্র বিষয়শ্রেণী:মনোরোগ হাসপাতালের পটভূমিতে চলচ্চিত্র বিষয়শ্রেণী:স্ত্রী হত্যা সম্পর্কে চলচ্চিত্র
আব্দুস শহীদ (জন্ম: ১ জানুয়ারি ১৯৪৮) হলেন বাংলাদেশের একজন শিক্ষাবিদ, মুক্তিযুদ্ধের সংগঠক ও রাজনীতিবিদ। তিনি মৌলভীবাজার-৪ আসনের সাবেক সংসদ সদস্য। তিনি বাংলাদেশ সরকারের কৃষিমন্ত্রী ছিলেন।   প্রাথমিক জীবন  আব্দুস শহীদ ১৯৪৮ সালের ১ জানুয়ারি মৌলভীবাজারের কমলগঞ্জের রহিমপুরের সিদ্বেশ্বরপুর গ্রামে জন্মগ্রহণ করেন। তার পিতার নাম আব্দুল বারী এবং মাতা সাজেদা খানম। ৮ ভাই ৩ বোনের মধ্যে তিনি তৃতীয়। তার বড় মেয়ে উম্মে ফারজানা শ্রীমঙ্গল উপজেলা আওয়ামী লীগের মহিলা বিষয়ক সম্পাদক। তার ছোট ভাই ইমতিয়াজ আহমেদ (বুলবুল) কমলগঞ্জ উপজেলা পরিষদের চেয়ারম্যান। এছাড়াও তার আরেকজন ছোট ভাই ইফতেখার আহমেদ (বদরুল) রহিমপুর ইউনিয়ন পরিষদের চেয়ারম্যান।  তিনি চট্টগ্রাম বিশ্ববিদ্যালয় হতে স্নাতক সম্পন্ন করেন এবং তিনি জাহাঙ্গীরনগর বিশ্ববিদ্যালয় থেকে ২ জুলাই ২০১৮ সালে ক্ষুদ্র নৃ-গোষ্ঠীর ওপর গবেষণায় পিএইচডি ডিগ্রি অর্জন করেছেন।   রাজনৈতিক জীবন  আব্দুস শহীদ ২৭ ফেব্রুয়ারি ১৯৯১ সালের পঞ্চম, ১২ জুন ১৯৯৬ সালের সপ্তম, ১ অক্টোবর ২০০১ সালের অষ্টম, ২৯ ডিসেম্বর ২০০৮ সালের নবম, ৫ জানুয়ারি ২০১৪ সালের দশম ও ৩০ ডিসেম্বর ২০১৮ সালের একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে মৌলভীবাজার-৪ আসন থেকে সংসদ সদস্য নির্বাচিত হন।  তিনি ২০০৯ সাল থেকে ২০১৪ সাল পর্যন্ত জাতীয় সংসদের চিফ হুইপ, ২০০১ সাল থেকে ২০০৬ সাল পর্যন্ত সংসদে বিরোধী দলীয় চিফ হুইপ, এবং ১৯৯৬ সাল থেকে ২০০১ সাল পর্যন্ত জাতীয় সংসদে হুইপ হিসেবে দায়িত্ব পালন করেন। এছাড়াও ১১শ জাতীয় সংসদে তিনি অনুমিত হিসাব সম্পর্কিত স্থায়ী কমিটির সভাপতি হিসেবে দায়িত্ব পালন করেছেন। তিনি শ্রীমঙ্গলের সবচেয়ে প্রাচীন বিদ্যাপীঠ ভিক্টোরিয়া উচ্চ বিদ্যালয়ের ম্যানেজিং কমিটির সভাপতি হিসেবে দ্বায়িত্বরত আছেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মৌলভীবাজার জেলার রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী বিষয়শ্রেণী:মৌলভীবাজার জেলার ব্যক্তি বিষয়শ্রেণী:শেখ হাসিনার পঞ্চম মন্ত্রিসভার সদস্য বিষয়শ্রেণী:জাতীয় সংসদের চীফ হুইপ বিষয়শ্রেণী:বিরোধীদলীয় চিফ হুইপ
আরভিড কার্লসন (২৫ জানুয়ারী ১৯২৩ - ২৯ জুন ২০১৮)  একজন সুইডিশ নিউরোফার্মাকোলজিস্ট ছিলেন যিনি নিউরোট্রান্সমিটার ডোপামিনের সাথে তার কাজ এবং পার্কিনসন ডিজিজের প্রভাবগুলির জন্য সবচেয়ে বেশি পরিচিত। ডোপামিন নিয়ে তার কাজের জন্য, কার্লসনকে এরিক কান্ডেল এবং পল গ্রিনগার্ডের সাথে একত্রে ২০০০ সালে চিকিৎসাবিজ্ঞানে নোবেল পুরস্কার দেওয়া হয়েছিল । Les Prix Nobel. 2001. The Nobel Prizes 2000, Editor Tore Frängsmyr, Nobel Foundation: Stockholm.  ১৯৪৪ সালে, তিনি নাৎসি শিবিরের বন্দীদের পরীক্ষা করার কাজে অংশ নিয়েছিলেন, যাদের সুইডিশ অভিজাত ফোলকে বার্নাডোটে সুইডেনে নিয়ে আসতে পেরেছিলেন, যা দ্বিতীয় বিশ্বযুদ্ধের সময় নিরপেক্ষ ছিল।  তিনি ১৯৫১ সালে ফার্মাকোলজিতে এমডি এবং পিএইচডি পেয়েছিলেন।    প্রাথমিক জীবন এবং শিক্ষা  কার্লসন জন্মগ্রহণ করেছিলেন ২৫ জানুয়ারী ১৯২৩ এ সুইডেনের ইউপ্পসালায়, চার ভাইবোনদের মধ্যে একজন। তার বাবা লুন্ড বিশ্ববিদ্যালয়ের ইতিহাসের অধ্যাপক হওয়ার পরে তার পরিবার লন্ডে চলে যায়। যদিও তার দুই বড় ভাইবোন তাদের বাবার কেরিয়ারের পথে চলেছিল, তবুও তিনি ১৯৪১ সাল থেকে লন্ডে মেডিসিন পড়তে বেছে নিয়েছিলেন।    ব্যক্তিগত জীবন  কার্লসন ১৯৪৫ সালে উল্লা-লিসা ক্রিস্টফারসনকে বিয়ে করেছিলেন এবং তাদের তিন ছেলে ও দুই মেয়ে ছিল। তার মেয়ে মারিয়া ছিলেন তার ল্যাব ম্যানেজার  এবং তার মেয়ে লেনা তার অন্যতম সহযোগী ছিলেন।   তিনি সুইডেনে পানীয় জল ফ্লোরাইডেশন বিরোধিতা করেছিলেন। Fluoride in drinking water can cause cancer, Svenska Dagbladet (in Swedish)Bryson C. (2004) The Fluoride Deception. Seven Stories Press. p. p. 240. . তিনি হোমিওপ্যাথির একজন সোচ্চার প্রতিপক্ষ এবং তিনি হোমিওপ্যাথিক প্রস্তুতিগুলিকে সুইডেনে ওষুধ হিসাবে শ্রেণিবদ্ধ করা থেকে বিরত রাখতে কাজ করেছিলেন।   কার্লসন জুন ২৯, ২০১৮ মারা যান, ৯৫ বছর বয়সে    তথ্যসূত্র    বহিঃসংযোগ   নোবেল পুরস্কার জীবনী  গথেনবুর্গ বিশ্ববিদ্যালয়ের সাহলগ্রেনস্কা একাডেমি  বিষয়শ্রেণী:জাপান প্রাইজ বিজয়ী বিষয়শ্রেণী:চিকিৎসাবিজ্ঞানে ওল্ফ পুরস্কার বিজয়ী বিষয়শ্রেণী:১৯২৯-এ জন্ম বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:১৯২৩-এ জন্ম বিষয়শ্রেণী:২০১৮-এ মৃত্যু বিষয়শ্রেণী:সুয়েডীয় নোবেল বিজয়ী বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
ছাবরা () ভারতের রাজস্থান রাজ্যের বারান জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩২১ মিটার (১০৫৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ছাবরা শহরের জনসংখ্যা হল ২২,৭৯৫ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬০%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে ছাবরা এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
রাজাপুর বাংলাদেশের ভোলা জেলার অন্তর্গত ভোলা সদর উপজেলার একটি ইউনিয়ন।   আয়তন  রাজাপুর ইউনিয়নের আয়তন ৮,৮৮৪ একর।   প্রশাসনিক কাঠামো  রাজাপুর ইউনিয়ন ভোলা সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম ভোলা সদর থানার আওতাধীন। এটি জাতীয় সংসদের ১১৫নং নির্বাচনী এলাকা ভোলা-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী রাজাপুর ইউনিয়নের মোট জনসংখ্যা ৪৪,৯১৭ জন। এর মধ্যে পুরুষ ২২,৫৪৮ জন এবং মহিলা ২২,৩৬৯ জন। মোট পরিবার ৮,৯১০টি।   শিক্ষা  ২০১১ সালের আদমশুমারি অনুযায়ী রাজাপুর ইউনিয়নের সাক্ষরতার হার ৩০%।   আরও দেখুন   ভোলা সদর উপজেলা  ভোলা সদর থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:ভোলা সদর উপজেলার ইউনিয়ন